غۄلام مُحمد صادِق

غۄلام مُحمد صادِق (1912-1971) اوس اَکھ ہِندوستٲنؠ سیاست دان، یس 1964 پیٹھہٕ 1965 تام جموں و کشمیر وزیر اعظم اوس، ییٚلہِ امہِ عہدٕک ناو بدلٲوتھ آو وزیر اعلی تھاونہٕ۔سُہ روٗد 1971 تھس مَنٛز پننِس مرنس تام وزیر اعلیٰ۔

اِبتدٲے زِندگی تہٕ پیشہٕ

سُہ اوس لاہور کِس اسلامیہ کالیج تہٕ علی گڑھ مُسلِم یونیورسٹی ہُنٛد گریجویٹ۔ یِمو کٔر 1947 پؠٹھٕ 1953 تام شیخ عبداللہ سٕنٛدِس گۄڈنِکِس کابینہٕ مَنٛز خٕدم۔ سُہ اوس 1957 پیٹھٕ 1961 تام نیشنل کانفرنس پارٹی ہُنٛد رہنُما ییٚمہِ پتہٕ سُہ انڈین نیشنل کانگریسَس مَنٛز شٲمِل گوٚو۔ سُہ آو 1964 ٹھس مَنٛز جموں و کشمیرُک ؤزیٖر اعظم مُنتخب کرنہٕ۔ سُہ بَنیٛوو 1965 مَنٛز رِیاستُک گۄڈنیُک ؤزیٖرِ اعلیٰ، ییٚلہِ تَمہِ وقتہٕ کِس کانگریس حکوٗمتَن جموں و کشمیر کِس ٲییٖنَس مَنٛز ترمیم کٔر (جموں و کشمیر ترمیمی ایکٹ، 1965) تہٕ ؤزیٖر اعظم سُنٛد عہدٕ آو ؤزیٖرِ اعلیٰ سٕنٛدِ عہدٕ بدلاونہٕ۔

موتھ

12 دَسَمبَر 1971 دۄہ دِلُک دورٕ پؠنہٕ پتہٕ گُزریو سُہ دفترس مَنٛز۔

حَوالہٕ

زٲژ:کٲشِرؠ سِیاسَتدان